Εισβολή στο γραφείο της διοικήτριας του Νοσοκομείου Ευαγγελισμός έγινε πριν από λίγο από μέλη του «Ρουβίκωνα».

Σε ανάρτησή της σε ιστοσελίδα του αντιεξουσιαστικού χώρου, η αναρχική συλλογικότητα υποστηρίζει ότι αφορμή στάθηκε ατύχημα που είχε σημειωθεί στο νοσοκομείο στις 4 Δεκεμβρίου και η απραξία που είχε δείξει η διοίκηση ως προς την επίλυση των προβλημάτων που αντιμετωπίζουν οι εργαζόμενοι.

Στην ανάρησή του ο Ρουβίκωνας αναφέρει μεταξύ άλλων ότι «αυτοί που εξυμνούν την ελεύθερη αγορά και την επιχειρηματικότητα, αντιμετωπίζουν τα δημόσια νοσοκομεία σαν να είναι το τσιφλίκι τους, χαρίζοντάς τα σαν λάφυρα πολέμου στους ιδιώτες. Πρόκειται για μία "επένδυση-ληστεία" με μηδενικό επιχειρηματικό ρίσκο, καθώς έχει έτοιμη πελατεία κάποιων εκατομμυρίων ανθρώπων και με μηδενικό απαιτούμενο αρχικό κεφάλαιο, καθώς οι εγκαταστάσεις είναι έτοιμες και τις έχουμε πληρώσει όλοι εμείς. Ήδη πήρε τα πρώτα ηχηρά μηνύματα από τους εργαζομένους στα νοσοκομεία».

Το συμβάν σχολίασε ο υπουργός Υγείας, Βασίλης Κικίλιας.